cyanic-selkie/wikianc huggingface dataset:
Δημοψήφισμα της Γουινέας (2020)
Αποτελέσματα
Τα πρώτά αποτελέσματα έδειξαν ότι το νέο σύνταγμα είχε υπερψηφιστεί από γύρω στο 90% των ψηφοφόρων εν μέσω πλήρους μποϊκοτάζ από τα κόμματα της αντιπολίτευσης. Η προσέλευση ήταν περίπου 58%. Το Συνταγματικό Δικαστήριο δημοσίευσε τα τελικά αποτελέσματα στις 3 Απριλίου και προκήρυξε επίσημα το νέο σύνταγμα που εγκρίθηκε από την απόλυτη πλειοψηφία των ψηφοφόρων.
Επακόλουθα
Μετά την ανακοίνωση των αποτελεσμάτων του δημοψηφίσματος, οι διαδηλωτές βγήκαν ξανά στους δρόμους, όπως διαμαρτύρονταν πριν από το δημοψήφισμα, και έκαψαν αυτοκίνητα, καθώς και έστησαν οδοφράγματα.
Γκαμπρίνους
right|thumb|300px|Μπιραρία Γκαμπρίνους (ισόγειο), Λουβέν, Βέλγιο 2009
Δημοψήφισμα της Γουινέας (2020)
Αντιδράσεις
Ο ειδικός εκπρόσωπος των Ηνωμένων Εθνών στη Δυτική Αφρική Μοχάμεντ Ιμπν Σαμπάς δημοσιοποίησε μια δήλωση που υπογράμμιζε την μεγάλη του ανησυχία για τις εξελίξεις που θα ακολουθούσαν. Ο Γενικός Γραμματέας του ΟΗΕ Αντόνιο Γκουτέρες ζήτησε τον εποικοδομητικό διάλογο μεταξύ της κυβέρνησης, της αντιπολίτευσης και της κοινωνίας των πολιτών. Η γαλλική κυβέρνηση καταδίκασε τη σχετική βία και είπε ότι η ψηφοφορία δεν ήταν αξιόπιστη.
Γκαμπρίνους
Ο Γκαμπρίνους (Gambrinus) αναφέρεται σε μυθικό βασιλιά ή κόμη της Φλάνδρας και μυθικός βασιλιάς της μπίρας και της ζυθοποιίας, που εορτάζεται σε ευρωπαϊκές χώρες στις 11 Απριλίου κάθε έτους. Απεικονίζεται είτε ως μυθικός βασιλιάς της Φλάνδρας είτε ως ιππότης των μεσαιωνικών χρόνων κι ακόμη ως ένας χοντρός γέρος.
Δημοψήφισμα της Γουινέας (2020)
Παραπομπές
Γουινεα 2020 Δημοψηφισμα
Γκαμπρίνους
Πρότυπο της καταγωγής του Γκαμπρίνους πιστεύεται ότι είναι ο Ιωάννης ο Άφοβος (Jean sans Peur), δούκας της Βουργουνδίας (1371 – 1419), ο οποίος θεωρείται και ο εφευρέτης της βύνης. Άλλες πηγές αναφέρουν ότι κάποιος από τους οινοχόους του Καρλομάγνου (742 – 814) έφερε το όνομα Γκαμπρίνους. Το 1543, ο Γερμανός Λουθηρανός ιερωμένος και ποιητής Μπούρκαρτ Βάλντις (Burkart Waldis, 1495 – 1557) έγραψε για τον Γκαμπρίνους, υποστηρίζοντας ότι ο Γκαμπρίνους διδάχτηκε την τέχνη της ζυθοποιίας από την Ίσιδα, την αρχαία αιγυπτιακή θεότητα της γονιμότητας.
Μια άλλη εκδοχή δέχεται ότι ο Γκαμπρίνους ήταν ο Δούκας Ιωάννης Α΄ της Βραβάντης (1254 – 1298), γνωστός επίσης ως “Jan Primus” (Ιωάννης ο Πρώτος), παραφθορά του οποίου είναι το όνομα «Γκαμπρίνους». Άλλες ετυμολογικές αναλύσεις δέχονται ότι το όνομα Γκαμπρίνους προέρχεται από το λατινικό “cambarus”, που σημαίνει κελάρης.
Λόγω της μυθικής και ιστορικής προέλευσης του χαρακτήρα του Γκαμπρίνους, πολλές ευρωπαϊκές ζυθοποιίες έχουν ως σήμα κατατεθέν ή μάρκα τους το όνομά του, όπως η βελγική Rose de Gambrinus, η τσέχικη Gambrinus της Πίλσεν, η λουξεμβουργιανή Gambrinus της ζυθοποιίας Battin, η αλσατική Gambrinus της Μυλούζ κ. ά., αλλά και μπιραρίες ή παμπ σε πολλές ευρωπαϊκές πόλεις έχουν την επωνυμία «Γκαμπρίνους». Το 1898, αναφέρεται στην περιοχή του Κολωνακίου της Αθήνας το ζυθοπωλείο του Έλληνα ζυθοποιού Λ. Μάμου με το όνομα Γαμβρίνος (βλ. Το Ζυθοπωλείο Γαμβρίνος).
The Dillinger Escape Plan
Οι The Dillinger Escape Plan είναι αμερικάνικο mathcore συγκρότημα το οποίο δημιουργήθηκε στο Μόρις Πλέις του Νιου Τζέρσεϊ το 1997, μετά την διάλυση του hardcore punk συγκροτήματος Arcane. Θεωρούνται ως ένα από τα σπουδαιότερα ονόματα του mathcore και πήραν το όνομα τους από τον διάσημο ληστή τραπεζών Τζον Ντίλιντζερ.
Calculating Infinity
left|thumb|200px|Ο Μπεν Γουάινμαν Τον Απρίλιο του 1997, ηχογράφησαν το ομώνυμο ΕΡ τους σε παραγωγή του Στιβ Ιβέτς, πριν υπογράψουν συμβόλαιο με την Relapse Records. Ο Φούλτον αποχώρησε μετά την κυκλοφορία του ΕΡ "Under the Running Board" και με τον Γουάινμαν να ηχογραφεί όλες τις κιθάρες, οι Dillinger Escape Plan ηχογράφησαν ένα split EP μαζί με τους Nora για την Ferret Records.
Τον Σεπτέμβριο του 1999, κυκλοφόρησαν τον πρώτο τους στούντιο δίσκο με τίτλο "Calculating Infinity", χωρίς την συμμετοχή του Άνταμ Ντολ, ο οποίος αναγκάστηκε να αποχωρήσει μετά από αυτοκινητιστικό δυστύχημα που τον άφησε παράλυτο. Αρχικός αντικαταστάτης του ήταν ο Τζεφ Γουντ και στην συνέχεια την θέση του πήρε ο Λίαμ Γουίλσον, ενώ το μπάσο στο άλμπουμ ηχογραφήθηκε από τον Μπεν Γουάινμαν. Λίγους μήνες νωρίτερα, είχαν περιοδεύσει στην Αμερική μαζί με τους Botch και τους Jesuit και μετά το τέλος της περιοδείας, ο Μπράιαν Μπενόι των τελευταίων εντάχθηκε στους Dillinger Escape Plan.
Το 2001, αποχώρησε ο Μηνακάκης μετά από μία ιαπωνική περιοδεία και το συγκρότημα ηχογράφησε το ΕΡ "Irony Is a Dead Scene" με τον Μάικ Πάτον στα φωνητικά. Τον Οκτώβριο του ίδιου έτους ανακοινώθηκε ως νέος τραγουδιστής ο Γκρεγκ Πουσιάτο, πραγματοποιώντας την πρώτη του ζωντανή εμφάνιση μαζί τους για το "CMJ Music Festival" της Νέας Υόρκης. Οι Dillinger Escape Plan υπέγραψαν στην "Epitaph Records" και περιόδευσαν σε διάφορα ευρωπαϊκά φεστιβάλ ανοίγοντας τις εμφανίσεις των System of a Down. Το φθινόπωρο του 2002, πραγματοποίησαν άλλη μία αμερικάνικη περιοδεία, με τους Icarus Line ως support συγκρότημα.
Το συγκρότημα συμμετείχε στο περιοδεύων φεστιβάλ "Take Action", το οποίο ξεκίνησε στις 11 Σεπτεμβρίου 2003 και συνεχίστηκε μέχρι τον Οκτώβριο, με σκοπό την οικονομική βοήθεια για την αποτροπή της αυτοκτονίας των νέων. Άλλα ονόματα του φεστιβάλ ήταν οι Shadows Fall, οι Avenged Sevenfold, οι Death by Stereo, κ.α.. Ακολούθησε άλλη μία αμερικάνικη περιοδεία μαζί με τους The Locust και Your Enemies Friends στις αρχές του 2004.
Miss Machine
thumb|150px|Ο Γκρεγκ Πουσιάτο Τον Μάρτιο του ίδιου έτους διασκεύασαν το "My Michelle" των Guns N' Roses για την συλλογή "Bring You To Your Knees" που κυκλοφόρησε μέσω της Inertia Records και τον επόμενο μήνα επέστρεψαν στο στούντιο για την ηχογράφηση του δεύτερου τους άλμπουμ, "Miss Machine", το οποίο κυκλοφόρησε τον Ιούλιο του 2004 και για την προώθηση του το συγκρότημα γύρισε το πρώτο του βίντεο κλιπ για το κομμάτι "Panasonic Youth". Το καλοκαίρι περιόδευσαν στην Μεγάλη Βρετανία, συνεχίζοντας στις Ηνωμένες Πολιτείες με την "Fucking With The Lights On Tour". Το άλμπουμ σκαρφάλωσε στο # 106 του Billboard πουλώντας περισσότερα από 11.000 αντίτυπα κατά την πρώτη εβδομάδα κυκλοφορίας του και το φθινόπωρο, οι Dillinger Escape Plan περιόδευσαν στην Βόρεια Αμερική ως πρώτο όνομα στην "Miss Machine Gets Pregnant Tour" μαζί με τους ZAO, Misery Signals και Every Time I Die. Η χρονιά έκλεισε με μία ακόμη ευρωπαϊκή περιοδεία μαζί με τους Burst και τους Poison the Well.
Στις αρχές του 2005, ο κιθαρίστας Τζέιμς Λαβ αντικατέστησε τον Μπενόι, ενώ ο Γουάινμαν τραυματίστηκε σε ατύχημα με το αυτοκίνητο του. Το συγκρότημα ξεκίνησε την προγραμματισμένη ευρωπαϊκή του περιοδεία, αλλά στην εμφάνιση τους στην Ισπανία ο Γουάινμαν λιποθύμησε επί σκηνής, αναγκάζοντας τους να αναβάλλουν τις συναυλίες τους για τις επόμενες τρεις εβδομάδες, επιστρέφοντας στην ενεργό δράση για το "Fields of Rock festival" της Ολλανδίας στις 18 Ιουνίου 2005.
Το συγκρότημα συμμετείχε στην "Gigantour" μαζί με ονόματα όπως οι Megadeth, Dream Theater, Symphony X, Fear Factory, Nevermore, κ.α.. Μετά τον τραυματισμό του Γουάινμαν στην συναυλία τους στο Ατλάντικ Σίτι, αναγκάστηκαν να αποσυρθούν από τις τελευταίες τους προγραμματισμένες εμφανίσεις.
Ire Works
Οι Dillinger Escape Plan ηχογράφησαν μία διασκευή στο "Honey Bucket" των The Melvins, για την συλλογή "We Reach: The Music Of The Melvins" προς τιμή των τελευταίων. Στα τέλη του 2005, περιόδευσαν στις Ηνωμένες Πολιτείες και τον Καναδά μαζί με τους Between the Buried and Me και τους Hella.
Το καλοκαίρι του 2006, πραγματοποίησαν άλλη μία αμερικάνικη περιοδεία, μετά το τέλος της οποίας ο Λαβ αποχώρησε για προσωπικούς λόγους, έχοντας ηχογραφήσει το ΕΡ "Plagiarism". Το συγκρότημα ηχογράφησε το τρίτο του άλμπουμ με τίτλο "Ire Works", με παραγωγό τον Στιβ Ιβέτς, το οποίο κυκλοφόρησε το Νοέμβριο του 2007 μέσω της "Relapse". Στον δίσκο συμμετείχε ο ντράμερ Γκιλ Σαρόουν, ο οποίος λίγο νωρίτερα είχε αντικαταστήσει τον Πένι, ενώ νέος κιθαρίστας του συγκροτήματος ήταν ο Τζεφ Τατλ. Η πρώτη περιοδεία της νέας σύνθεσης μαζί με τους Meshuggah στην Ευρώπη το Νοέμβριο του 2007 ακυρώθηκε και συνέχισαν στην Αυστραλία και τη Νέα Ζηλανδία τον Νοέμβριο του 2008. Επίσης, συμμετείχαν στο φεστιβάλ "Monsters of Rock" στο Κάλγκαρι του Καναδά μαζί με ονόματα όπως ο Ozzy Osbourne, οι Judas Priest, οι Hatebreed και οι Voivod.
Option Paralysis και One of Us Is the Killer
thumb|180px|Ο Λίαμ Γουίλσον Στα τέλη του 2008, ο ντράμερ Μπίλι Ράιμερ εντάχθηκε στο συγκρότημα, παίζοντας την πρώτη του συναυλία μαζί τους στις 5 Δεκεμβρίου 2009 στο "The Barbary" της Φιλαδέλφεια. Τον Μάιο του 2009, ο Γουάινμαν ανακοίνωσε ότι το συγκρότημα θα ξεκινούσε την δική του δισκογραφική εταιρεία με την ονομασία "Party Smasher Inc." σε συνεργασία με την "Season of Mist". Τον Μάρτιο του 2010, κυκλοφόρησε ο τέταρτος τους δίσκος με τίτλο "Option Paralysis" ανεβαίνοντας στο # 78 του Billboard με πωλήσεις 7.100 αντιτύπων κατά την πρώτη εβδομάδα κυκλοφορίας του.
Το συγκρότημα περιόδευσε τον Φεβρουάριο του 2010 ως πρώτο όνομα μαζί με τους Darkest Hour, Animals as Leaders και Iwrestledabearonce και συμμετείχαν στην "Warped Tour 2010" το καλοκαίρι του ίδιου έτους. Ακολούθησε μία ευρωπαϊκή περιοδεία και τον Απρίλιο του 2011 άνοιγαν τις αμερικάνικες εμφανίσεις των Deftones. Η περιοδεία συνεχίστηκε μαζί με τους Mastodon στα τέλη της χρονιάς και το 2012 μαζί με τους System of a Down στην Αυστραλία και τη Νέα Ζηλανδία.
Τον Αύγουστο του 2012, ο Τατλ αντικαταστάθηκε από τον Τζέιμς Λαβ, ο οποίος όμως δεν είχε συμμετάσχει στις ηχογραφήσεις του πέμπτου τους δίσκου με τίτλο "One of Us Is the Killer", ο οποίος κυκλοφόρησε στις 14 Μαΐου 2013 ανεβαίνοντας στο # 25 του Billboard και το # 64 των βρετανικών τσαρτ.
Το καλοκαίρι του 2014, το συγκρότημα περιόδευσε μαζί με τους Nine Inch Nails και τους Soundgarden στην Βόρεια Αμερική. Το επόμενο καλοκαίρι έγινε γνωστό ότι το συγκρότημα θα επέστρεφε στο στούντιο το Νοέμβριο του 2015, όπου ηχογράφησε τον δίσκο "Dissociation". Τον Αύγουστο του 2016, ανακοινώθηκε ότι οι The Dillinger Escape Plan θα διαλύονταν μετά την περιοδεία για την προώθηση του νέου δίσκου, ο οποίος σκαρφάλωσε στην 31η θέση στις Ηνωμένες Πολιτείες και το # 14 στην Αυστραλία.
Στις 12 Φεβρουαρίου 2017, το συγκρότημα ταξίδευε προς την Κρακοβία της Πολωνίας και το λεωφορείο που τους μετέφερε τράκαρε με διερχόμενο φορτηγό, τραυματίζοντας δεκατρία άτομα. Οι υπόλοιπες συναυλίες της περιοδείας αναβλήθηκαν.
Στούντιο ηχογραφήσεις
{|width="100%" align="center"|
Εξωτερικοί σύνδεσμοι
Κατηγορία:Νικητές Kerrang! Awards Κατηγορία:Αμερικανικά progressive metal συγκροτήματα Κατηγορία:Metalcore συγκροτήματα Κατηγορία:Heavy metal συγκροτήματα από το Νιου Τζέρσεϊ
Δημήτρης Νικολάου (πολιτικός)
Ο Δημήτρης Νικολάου είναι Έλληνας επιχειρηματίας, αθλητικός παράγων και πολιτικός, πρώην δήμαρχος Χολαργού επί δύο τετραετίες (2003 - 2010 ), με την υποστήριξη της Νέας Δημοκρατίας. Για πρώτη φορά συμμετείχε στα κοινά, ως υποψήφιος δήμαρχος στις Δημοτικές Εκλογές του 1998. Κατά τη διάρκεια της θητείας του πραγματοποιήθηκε η αναβάθμιση της Λεωφόρου Περικλέους, με την τοποθέτηση και του ανδριάντα του Περικλέους στη συμβολή της με τη Λεωφόρο Μεσογείων, διαμορφώθηκε το κεντρικό άλσος της πόλης με παράλληλη δημιουργία αναψυκτήριου, κατασκευάστηκε κτίριο ΚΑΠΗ - Κοινωνικής Πρόνοιας, αναστηλώθηκε η βίλα Σαλίγκαρου σε ιστορικό αρχείο, ενώ εκτελέσθηκαν και άλλα έργα. Πριν την εκλογή του, ο Δημήτρης Νικολάου υπήρξε επί σειρά ετών πρόεδρος του Δ.Σ. του Ο.Φ. Χολαργού, ενώ θήτευσε και ως γενικός γραμματέας της Τ.Ε.Δ.Κ.Ν.Α.. Με απόφαση του δημοτικού συμβουλίου το όνομά του δόθηκε, τιμητικά στο κτίριο ΚΑΠΗ, επί της οδού Αγαμέμνονος.
Πηγές
πολιτικος Νικολαου Δημητρης πολιτικος Νικολαου Δημητρης
1418
Η τρέχουσα σελίδα αφορά το έτος 1418 κατά το Γρηγοριανό ημερολόγιο
Θάνατοι
Κατηγορία:Έτη
Δυσεντερία
Η δυσεντερία είναι φλεγμονώδης νόσος του εντέρου, κυρίως του παχέος εντέρου, η οποία πάντα οδηγεί σε σοβαρή διάρροια και κοιλιακούς πόνους. Άλλα συμπτώματα μπορεί να περιλαμβάνουν τον πυρετό και το αίσθημα ατελούς αφόδευσης. Η ασθένεια προξενείται από διάφορα είδη μολυσματικών παθογόνων, όπως βακτήρια, ιοί και παράσιτα.
Σημάδια και συμπτώματα
Η πιο κοινή μορφή της δυσεντερίας είναι η βακτηριακή δυσεντερία, η οποία είναι συνήθως μια ήπια ασθένεια, προκαλώντας συμπτώματα που ως επί το πλείστον προξενούν ήπιους πόνους εντέρου και συχνή αφόδευση ή διάρροια. Τα συμπτώματα συνήθως παρουσιάζονται μετά από 1-3 ημέρες, που εξαφανίζονται εντός 7 ημερών. Η συχνότητα των προτροπών αφόδευσης, ο μεγάλος όγκος των υγρών κοπράνων που εκτινάσσονται, και η παρουσία αίματος, βλέννας ή πύου εξαρτάται από τον παθογόνο ιό ή το παθογόνο μικρόβιο που προξενεί την ασθένεια. Επίσης μπορεί να προκύψει και προσωρινή δυσανεξία στη λακτόζη. Σε οξείες περιπτώσεις οι σοβαρές κοιλιακές κράμπες, ο πυρετός, το σοκ και το παραλήρημα μπορούν να αποτελούν συμπτώματα.
Σε ακραίες περιπτώσεις, οι ασθενείς με δυσεντερία μπορεί να αφοδεύσουν πάνω από ένα λίτρο υγρού ανά ώρα. Πιο συχνά, τα άτομα παραπονούνται για έντονο κοιλιακό άλγος και σοβαρή διάρροια με αίμα ή βλέννα, συνοδευόμενη μεταξύ άλλων και από χαμηλό πυρετό. Μερικές φορές, γενικευμένα συμπτώματα και ταχεία απώλεια βάρους συνοδεύουν τη δυσεντερία, ενώ σπανίζουν η ναυτία και ο εμετός. Σε ελάχιστες περιπτώσεις, το αμοιβαδικό παράσιτο εισβάλλει στον οργανισμό μέσω της κυκλοφορίας του αίματος και εξαπλώνεται εκτός των εντέρων. Σε αυτές τις περιπτώσεις, μπορεί να μολύνει ζωτικά όργανα όπως τον εγκέφαλο, τους πνεύμονες και αρκετά συχνά το συκώτι.
Μηχανισμός
μικρογραφία|Διατομή εντέρων ασθενή με δυσεντερία. Χρωματιστή λιθογραφία του c. 1843 Η δυσεντερία είναι αποτέλεσμα ιογενών, βακτηριακών ή παρασιτικών λοιμώξεων. Αυτά τα παθογόνα φθάνουν συνήθως στο παχύ έντερο μετά την είσοδό τους από το στόμα, ύστερα από την κατάποση μολυσμένων τροφίμων ή νερού ή την επαφή με μολυσμένα αντικείμενα ή χέρια και ούτω καθεξής.
Κάθε συγκεκριμένο παθογόνο έχει τον δικό του μηχανισμό ή την δική του παθογένεια, αλλά σε γενικές γραμμές, το αποτέλεσμα είναι η βλάβη των εντερικών επενδύσεων, με αποτέλεσμα την φλεγμονώδη ανοσολογική απόκριση. Αυτό μπορεί να προκαλέσει αυξημένη σωματική θερμοκρασία, επώδυνες μυϊκές συσπάσεις των εντερικών μυών (κράμπες), οίδημα που οφείλεται σε διαρροή υγρού από τα τριχοειδή του εντέρου (οίδημα) και περαιτέρω βλάβη των ιστών από τα ανοσοποιητικά κύτταρα και χημικές ουσίες του σώματος που ονομάζονται κυτοκίνες, οι οποίες απελευθερώνονται για να καταπολεμήσουν την λοίμωξη. Το αποτέλεσμα μπορεί να είναι μειωμένη απορρόφηση θρεπτικών συστατικών, οι υπερβολικές απώλειες νερού και μετάλλων από τα κόπρανα, λόγω της βλάβης των μηχανισμών ελέγχου στον εντερικό ιστό, που αφαιρούν το νερό από τα κόπρανα και σε σοβαρές περιπτώσεις, από την είσοδο παθογόνων οργανισμών στην κυκλοφορία του αίματος. Η αναιμία μπορεί επίσης να προκύψει λόγω της απώλειας αίματος μέσω της διάρροιας.
Οι βακτηριακές λοιμώξεις που προκαλούν διάρροια με αίμα ταξινομούνται συνήθως ως επεμβατικές ή τοξογενείς. Τα χωροκατακτητικά είδη προκαλούν ζημιές απευθείας από την εισβολή τους στην βλεννογόνο. Τα τοξογενικά είδη δεν προσβάλλουν, αλλά προκαλούν κυτταρική βλάβη με την έκκριση των τοξινών, δίνοντας αιματηρή διάρροια. Αυτό βρίσκεται επίσης σε αντίθεση με τις τοξίνες που προκαλούν υδαρή διάρροια, η οποία συνήθως δεν προκαλεί κυτταρική βλάβη, αλλά περισσότερον αποσυντονίζει τον κυτταρικό μηχανισμό για ένα τμήμα της ζωής των κυττάρων.
Μερικοί μικροοργανισμοί – για παράδειγμα, τα βακτήρια του γένους Σιγκέλα – εκκρίνουν ουσίες που είναι γνωστές ως κυτοτοξίνες, που σκοτώνουν και προκαλούν ζημιά στον εντερικό ιστό με τον οποίο έρχονται σε επαφή. Τα Σιγκέλα μπορεί να προκαλέσουν αιμορραγία που οφείλεται σε εισβολή και όχι τοξίνη, επειδή ακόμη και μη-τοξογενικά στελέχη μπορεί να προκαλέσουν δυσεντερία. Ο E. coli με τοξίνες παρόμοιες με τις Σιγκέλα δεν εισβάλλουν στην εντερική βλεννογόνο και ως εκ τούτου η τοξίνη ελέγχεται. Οι ιοί επιτίθενται άμεσα στα εντερικά κύτταρα, καταλαμβάνοντας τον μεταβολικό μηχανισμό τους προκειμένου να δημιουργήσουν αντίγραφα του εαυτού τους, οδηγώντας τα σε κυτταρικό θάνατο.
Οι ορισμοί της δυσεντερίας μπορεί να διαφέρουν από περιοχή σε περιοχή και ανάλογα με τη ιατρική ειδικότητα. Τα Αμερικανικά Κέντρα για τον Έλεγχο και Πρόληψη Ασθενειών περιορίζουν τον ορισμό της σε «διάρροια με αίμα». Άλλοι αποκαλούν τον όρο γενικότερα. Αυτές οι διαφορές στον ορισμό πρέπει να λαμβάνονται υπ' όψιν κατά τον καθορισμό των μηχανισμών. Για παράδειγμα, χρησιμοποιώντας τον ορισμό των Αμερικανικών Κέντρων, στον εντερικό ιστό πρέπει να υπάρξει τόσο μεγάλη βλάβη, ώστε τα αιμοφόρα αγγεία να έχουν διαρραγεί, επιτρέποντας ορατές ποσότητες αίματος να χάνεται κατά την αφόδευση. Άλλοι ορισμοί απαιτούν λιγότερο συγκεκριμένη βλάβη.
Αμοιβαδική δυσεντερία
Η αμοιβάδωση, γνωστή και ως αμοιβαδική δυσεντερία, προξενείται από λοίμωξη που προκαλεί η αμοιβάδα Entamoeba histolytica, η οποία συναντάται κυρίως σε τροπικές περιοχές. Η ορθή θεραπεία της υποκείμενης λοίμωξης της αμοιβαδικής δυσεντερίας είναι σημαντική, καθώς η ανεπαρκώς θεραπευθείσα αμοιβάδωση μπορεί να παραμένει αδρανής επί έτη και στη συνέχεια να οδηγήσει σε σοβαρές, δυνητικά θανατηφόρες, επιπλοκές.
Όταν οι αμοιβάδες μέσα στο έντερο ενός μολυσμένου ατόμου ετοιμάζονται να φύγουν από το σώμα, ενώνονται μμεταξύ τους και σχηματίζουν ένα κέλυφος που τις περιβάλλει και τις προστατεύει. Δηλαδή δημιουργείται μία κύστη που περιέχει πολλές αμοιβάδες, η οποία στην συνέχεια περνά έξω από το σώμα του ατόμου, μέσω των κοπράνων, δυνάμενη να επιβιώσει και εξωσωματικά. Αν τα πρότυπα υγιεινής είναι ελλιπή — για παράδειγμα, αν το άτομο δεν αφοδεύει σύμφωνα με τους κανόνες υγιεινής — τότε μπορεί να μολύνει το περιβάλλον, όπως το φαγητό και το νερό σε κοντινή απόσταση. Αν στη συνέχεια κάποιο άλλο άτομο τρώει ή πίνει τρόφιμα ή νερό που έχει μολυνθεί με κόπρανα που περιέχουν κύστη, τότε το άτομο θα μολυνθεί με αμοιβάδωση. Η αμοιβαδική δυσεντερία είναι ιδιαίτερα συχνή σε μέρη της Γης όπου τα ανθρώπινα περιττώματα χρησιμοποιούνται ως λίπασμα. Μετά την στοματική είσοδό της στο σώμα του ατόμου, η κύστη οδεύει προς το στομάχι. Η κύστη προστατεύει τις αμοιβάδες από το στομαχικό οξύ. Από το στομάχι, η κύστη οδεύει στο έντερο, όπου ανοίγει και απελευθερώνει τις αμοιβάδες, προξενώντας τη μόλυνση. Οι αμοιβάδες μπορούν να εισδύσουν εντός των τοιχωμάτων των εντέρων και να προξενήσουν σχηματισμό μικρών αποστημάτων και ελκών. Ο κύκλος αυτός συνεχώς επαναλαμβάνεται.
Βακτηριακή δυσεντερία
Η δυσεντερία μπορεί επίσης να προκληθεί από σιγκέλωση, λοίμωξη από βακτήρια του γένους Σιγκέλα, και στη συνέχεια να προκύψει βακτηριακή δυσεντερία (ή σύνδρομο του Μάρλοου). Ετυμολογικώς, ο όρος βακτηριακή δυσεντερία μπορεί να δείχνει αορίστως πως αναφέρεται σε οποιουδήποτε είδους δυσεντερία που την προξενεί κάποιο βακτήριο, αλλά ως επί το πλείστον όταν αναφέρουμε τον όρο "βακτηριακή δυσεντερία" εννοούμε την δυσεντερία Σιγκέλα.
Άλλα είδη βακτηριακής διάρροιας
Ορισμένα στελέχη του Escherichia coli προξενούν αιματηρή διάρροια. Ο συνήθης ένοχος είναι ο εντεροαιμορραγικός <i id="mwWg">Escherichia coli</i>, του οποίου το στέλεχος O157:H7 είναι το πλέον γνωστό.
Διάγνωση
Η κλινική διάγνωση μπορεί να γίνει με τον έλεγχο ιστορικού και τη διεξαγωγή σύντομης εξέτασης. Η θεραπεία ξεκινά συνήθως χωρίς ή πριν από την επιβεβαίωση με εργαστηριακή ανάλυση.
Φυσική εξέταση
Το στόμα, το δέρμα και τα χείλη μπορεί να ξηραθούν λόγω αφυδάτωσης. Η ευαισθησία στη κάτω κοιλιά μπορεί επίσης να εμφανιστεί.
Εξετάσεις αίματος
Οι καλλιέργειες δειγμάτων κοπράνων εξετάζονται για να προσδιορίσουν τον μικροργανισμό που προκαλεί δυσεντερία. Είναι απαραίτητο να επαναλαμβάνονται αρκετές δειγματοληψίες κοπράνων, επειδή ο αριθμός των αμοιβάδων αλλάζει καθημερινώς. Οι εξετάσεις αίματος μπορεί να χρησιμοποιηθούν για να μετρήσουν ανωμαλίες στα επίπεδα των βασικών μετάλλων και αλάτων.
Θεραπεία
Η δυσεντερία διαχειρίζεται θεραπευτικώς με την διατήρηση υγρών, δια της στοματικής ενυδάτωσης. Αν αυτή η θεραπεία δεν έχει αποτελέσματα εξ αιτίας εμέτων ή διάρροιας, τότε απαιτείται η εισαγωγή του ασθενούς στο νοσοκομείο για ενδοφλέβια αναπλήρωση υγρών. Προληπτικά, η αντιμικροβιακή θεραπεία πρέπει να χορηγηθεί μέχρι να καθοριστεί η συγκεκριμένη εμπλεκόμενη λοίμωξη από τις μελέτες μικροβιολογικής επισκόπησης και καλλιέργειας. Όταν οι εργαστηριακές υπηρεσίες δεν είναι διαθέσιμες, είθισται η θεραπεία μέσω συνδυασμού φαρμάκων, όπως ένα αντιαμοιβαδικό φάρμακο για να σκοτώσει το παράσιτο και αντιβιοτικά για τη θεραπεία τυχόν συνδεδεμένης βακτηριακής λοίμωξης.
Η αμοιβαδική δυσεντερία συχνά αντιμετωπίζεται με δύο αντιμικροβιακά φάρμακα όπως η μετρονιδαζόλη και παρονομικίνη ή ιοδοκινόλη.
Οι σπόροι, φύλλα και φλοιός του δέντρου καπόκ έχουν χρησιμοποιηθεί στην παραδοσιακή ιατρική από τους ιθαγενείς των τροπικών δασών στην Αμερική, τη δυτικοκεντρική Αφρική και τη Νοτιοανατολική Ασία για τη θεραπεία αυτής της ασθένειας. Ο Bacillus subtilis υπήρχε στο εμπόριο όλης της Αμερικής και της Ευρώπης από το 1946 ως ανοσοδιεγερτική ενίσχυση στην θεραπεία ασθενειών του εντέρου και του ουροποιητικού συστήματος, όπως ο ροταϊός και η σιγκέλα, αλλά μειώθηκε σε δημοτικότητα μετά την εισαγωγή των καταναλωτικών αντιβιοτικών.
Επιδημιολογία
Υπάρχουν ανεπαρκή δεδομένα, αλλά η Σιγκέλα εκτιμάται πως προκάλεσε, το έτος 2013, τον θάνατο 34.000 παιδιών κάτω από την ηλικία των πέντε ετών και 40.000 θανάτους σε άτομα άνω των πέντε ετών. Η αμοιβάδωση μολύνει άνω των 50 εκατομμυρίων ατόμων ανά έτος, εκ των οποίων τα 50.000 άτομα αποθνήσκουν.
Αξιοσημείωτες περιπτώσεις
μικρογραφία|Ένας στρατιώτης του [[Κόκκινος Στρατός|Κόκκινου Στρατού πεθαίνει από δυσεντερία μετά από κατανάλωση άπλυτων λαχανικών. Πηγή: Από ένα συμβουλευτικό φυλλάδιο υγείας που δινόταν στους στρατιώτες.]]
Έρευνα
Αν και προς το παρόν δεν υπάρχει εμβόλιο που προστατεύει από τη λοίμωξη Σιγκέλα, αρκετά είναι σε εξέλιξη. Ο εμβολιασμός μπορεί να γίνει τελικά κρίσιμο μέρος της στρατηγικής για να μειώσει την συχνότητα και τη σοβαρότητα της διάρροιας, ιδιαίτερα μεταξύ των παιδιών σε περιοχές με χαμηλό εισόδημα. Για παράδειγμα, η Σιγκέλα είναι μακροχρόνιος στόχος της Παγκόσμιας Οργάνωσης Υγείας (ΠΟΥ) για την ανάπτυξη εμβολίων και την απότομη πτώση, σε ηλικιακές τιμές, της προσβολής από διάρροια λόγω δυσεντερίας. Η ανάπτυξη των εμβολίων ενάντια σε αυτούς τους τύπους των λοιμώξεων, παρεμποδίζεται από τεχνικούς περιορισμούς, όπως η ανεπαρκής υποστήριξη συντονισμού και έλλειψη των δυνάμεων της αγοράς για την έρευνα και την ανάπτυξη. Οι περισσότερες προσπάθειες εμβολιασμού γίνονται είτε στον δημόσιο τομέα, είτε εντός των εταιρειών βιοτεχνολογίας, ως ερευνητικά προγράμματα.
Παραπομπές
Κατηγορία:Υδατογενείς ασθένειες Κατηγορία:Παθήσεις που διαγιγνώσκονται με εξέταση κοπράνων
Οκτόν
Το Οκτόν (γαλλικά: Octon, οξιτανικά: Auton) είναι γαλλική κοινότητα στο νομό του Ερώ, στη διοικητική περιοχή της Οξιτανίας.
Οι κάτοικοί του είναι γνωστοί ως Οκτοναί (γαλλικά: Octonais).
Εξωτερικοί σύνδεσμοι
Κατηγορία:Κοινότητες του Ερώ
Διάστημα
thumb|right|260px|Η [[Γη και η Σελήνη στο διάστημα, σε φωτογραφία από το Mars Reconnaissance Orbiter, στις 3 Οκτωβρίου 2007.]]
Σε αντίθεση με τη συνήθη αντίληψη, το διάστημα δεν είναι εντελώς άδειο, δηλαδή ένα τέλειο κενό, αλλά εμφανίζει περιεκτικότητα (πολύ μικρής πυκνότητας) σε σωματίδια, κυρίως πλάσματος υδρογόνου, ενώ περιέχει ακόμα ηλεκτρομαγνητική ακτινοβολία (φωτόνια), καθώς και τα πολύ μικρής μάζας νετρίνα. Μακροσκοπικά, σε αυτό περιέχονται επίσης γαλαξίες και νεφελώματα. Σύμφωνα με νεότερες θεωρίες, οι γαλαξίες και τα νεφελώματα αποτελούν μόλις το 5% της πραγματικής μάζας του σύμπαντος· το υπόλοιπο 95% αποτελείται, σύμφωνα με τις θεωρίες αυτές, από σκοτεινή ύλη και σκοτεινή ενέργεια, οι οποίες ωστόσο μέχρι σήμερα δεν έχουν παρατηρηθεί και η ύπαρξή τους δεν έχει επιβεβαιωθεί.
Οι ανθρώπινες δραστηριότητες που σχετίζονται με τη μελέτη των ουράνιων σωμάτων και των ιδιοτήτων του διαστήματος, κυρίως του δικού μας Ηλιακού συστήματος, με την αποστολή επανδρωμένων ή μη επανδρωμένων αποστολών στο διάστημα, περιγράφονται με το γενικό όρο εξερεύνηση του διαστήματος.
Πυκνότητα
Το εξώτερο διάστημα είναι η καλύτερη φυσική προσέγγιση του τέλειου κενού. Πρακτικώς, δεν παρουσιάζει τριβή ή γενικότερα κάποια αντίσταση στην κίνηση, επιτρέποντας έτσι στους αστέρες, τους πλανήτες και τους δορυφόρους να διατηρούν ανεμπόδιστα τις τροχιές τους.
Ωστόσο, ακόμα και στα βάθη του διαγαλαξιακού διαστήματος, υπάρχουν λίγα διάσπαρτα άτομα υδρογόνου ανά κυβικό μέτρο ή σύμφωνα με κάποιες θεωρίες μόλις 1 άτομο υδρογόνου ανά κυβικό μέτρο. Για να γίνει αντιληπτό το μέγεθος των τιμών αυτών, ενδεικτικώς σημειώνεται ότι η ατμόσφαιρα που αναπνέουμε, στην επιφάνεια της θάλασσας, περιέχει 1025 μόρια ανά κυβικό μέτρο. Η πυκνότητα του διαστήματος είναι τόσο ελάχιστη, ώστε ακόμα και η ηλεκτρομαγνητική ακτινοβολία ταξιδεύει για τεράστιες αποστάσεις χωρίς να συναντήσει αντίσταση και χωρίς να εκτραπεί. Ενδεικτικώς, η ελεύθερη και ανεμπόδιστη διαδρομή για ένα φωτόνιο που ταξιδεύει στο διαγαλαξιακό διάστημα, φτάνει τα 1023 χιλιόμετρα ή 10 δισεκατομμύρια έτη φωτός.
Όρια έναρξης του διαστήματος
Δεν υπάρχει σαφές όριο ανάμεσα στην ατμόσφαιρα της Γης και στο διάστημα. Αυτό οφείλεται στο ότι η πυκνότητα της ατμόσφαιρας μειώνεται σταδιακά με την αύξηση του ύψους από την επιφάνεια και στα πολύ μεγάλα ύψη πλέον απομένουν λίγα διάσπαρτα μόρια ύλης, τα οποία βαθμιαία αναμιγνύονται με τη ροή των σωματιδίων που είναι γνωστή ως Ηλιακός άνεμος. Επομένως, η μετάβαση γίνεται βαθμιαία και δεν υπάρχει εμφανής διαχωρισμός - πιο απλά, δεν υπάρχει εμφανές όριο όπου «λήγει» η ατμόσφαιρα και αρχίζει το διάστημα.
Για πρακτικούς λόγους πάντως, υπάρχουν κάποια συμβατικά επιστημονικά όρια. Συγκεκριμένα:
Περιοχές του διαστήματος
Όπως προαναφέρθηκε, το διάστημα δεν είναι εντελώς άδειο (δηλαδή ένα τέλειο κενό), αλλά εμφανίζει μία ελάχιστη περιεκτικότητα σε σωματίδια. Μάλιστα παρουσιάζει και ροές σωματιδίων, γνωστές ως διαστημικοί «άνεμοι», οι οποίοι και καθορίζουν τις περιοχές του διαστήματος. Στις περιοχές αυτές, κυριαρχεί ένα είδος τέτοιων ανέμων, έως τα όριά τους, όπου δίνουν τη θέση τους σε κάποιο άλλο είδος. Το λεγόμενο «Γεωδιάστημα» ξεκινάει από τα ανώτερα στρώματα της γήινης ατμόσφαιρας (το επίσημο όριο έναρξής του είναι η Ιονόσφαιρα) και φτάνει έως τα εξωτερικά άκρα του γήινου μαγνητικού πεδίου, όπου δίνει τη θέση του στον Ηλιακό άνεμο του διαπλανητικού διαστήματος. Το διαπλανητικό διάστημα φτάνει έως την Ηλιόπαυση, όπου δίνει τη θέση του στους ανέμους του διαστρικού διαστήματος. Το διαστρικό διάστημα φτάνει έως τις εξωτερικές παρυφές του Γαλαξία, όπου και χάνεται μέσα στη διαγαλαξιακή άβυσσο.
Γεωδιάστημα
thumb|right|300px|Το Νότιο [[Σέλας, όπως φωτογραφήθηκε από το Διαστημικό Λεωφορείο Ντισκάβερι τον Μάιο του 1991. Το ύψος της τροχιάς ήταν 260 χιλιόμετρα.]]
Ως Γεωδιάστημα (Geospace) ορίζεται η περιοχή του διαστήματος κοντά στη Γη. Το Γεωδιάστημα περιλαμβάνει τα ανώτερα στρώματα της γήινης ατμόσφαιρας, όπως επίσης και την Ιονόσφαιρα και τη Μαγνητόσφαιρα. Επίσης, οι ζώνες ακτινοβολίας Βαν Άλεν βρίσκονται μέσα στο Γεωδιάστημα.
Αν και το Γεωδιάστημα γενικώς πληροί τα κριτήρια ορισμού του διαστήματος, η πυκνότητα στα ανώτερα στρώματα της γήινης ατμόσφαιρας, δηλαδή στις πρώτες εκατοντάδες χιλιόμετρα πάνω από τη γραμμή Κάρμαν (που είναι σε ύψος 100 χιλιόμετρα), είναι ακόμα ικανή να προκαλέσει αξιοσημείωτη αντίσταση στους τεχνητούς δορυφόρους. Όσοι περιφέρονται σε τέτοιες τροχιές, πρέπει να ενεργοποιούν τα συστήματα προώθησής τους κάθε λίγες μέρες, προκειμένου να διατηρήσουν την τροχιά τους σε σταθερό ύψος.
Στο Γεωδιάστημα υπάρχουν ηλεκτρικά φορτισμένα σωματίδια, σε χαμηλές πυκνότητες, η κίνηση των οποίων καθορίζεται από το γήινο μαγνητικό πεδίο. Κατά τη διάρκεια ισχυρών μαγνητικών καταιγίδων, τα σωματίδια αυτά αλληλεπιδρούν με τα σωματίδια του Ηλιακού ανέμου. Αυτή η αλληλεπίδραση, λόγω του βομβαρδισμού των υψηλών ατμοσφαιρικών στρωμάτων από ηλεκτρόνια που προέρχονται από ρεύματα φορτισμένων σωματιδίων από τον Ήλιο, προκαλεί το εντυπωσιακό φαινόμενο που είναι γνωστό ως Σέλας.
Διαπλανητικό διάστημα
right|thumb|300px|Ο [[κομήτης Χέιλ-Μποπ (Hale-Bopp) τον Απρίλιο του 1997. Λόγω του πίεσης που ασκεί ο Ηλιακός άνεμος, δημιουργείται η χαρακτηριστική ουρά όλων των κομητών όταν πλησιάζουν στον Ήλιο.]]
Ως διαπλανητικό διάστημα (interplanetary space) ή μεσοπλανητικό, ορίζεται το διάστημα γύρω από τον Ήλιο και τους πλανήτες. Τα εξωτερικά όριά του, καθορίζονται από τον Ηλιακό άνεμο, μια διαρκή ροή φορτισμένων σωματιδίων από τον Ήλιο, που δημιουργεί μία εξαιρετικά αραιή ατμόσφαιρα, την Ηλιόσφαιρα. Η πυκνότητα του Ηλιακού ανέμου υπολογίζεται στα 5 - 10 πρωτόνια ανά κυβικό εκατοστό και η ταχύτητα του ανέμου στα 350 - 400 χιλιόμετρα το δευτερόλεπτο, αν και πολύ σπάνια μπορεί να φτάσει ακόμα και τα 800 χιλιόμετρα το δευτερόλεπτο, όταν ο Ήλιος παρουσιάζει έντονη δραστηριότητα.
Το διαπλανητικό διάστημα φτάνει έως την Ηλιόπαυση, όπου δίνει τη θέση του στους ανέμους του διαστρικού διαστήματος, με αποτέλεσμα η Ηλιόπαυση να θεωρείται και το επίσημο όριο λήξης του Ηλιακού συστήματος. Η απόσταση όπου βρίσκεται η Ηλιόπαυση είναι 121 αστρονομικές μονάδες και μάλλον δεν είναι σταθερή, αλλά μεταβάλλεται ανάλογα με το επίπεδο δραστηριότητας του Ηλιακού ανέμου και τις τοπικές πυκνότητες του διαστρικού διαστήματος.
Από το 1995, ανακαλύπτονται διαρκώς εξωηλιακοί πλανήτες και αυτό σημαίνει ότι ο ίδιος ορισμός μπορεί να χρησιμοποιηθεί και για άλλα παρόμοια εξωηλιακά πλανητικά συστήματα γύρω από αστέρες.
Διαστρικό διάστημα
Διαστρικό διάστημα (interstellar space) ή μεσοαστρικό, είναι το διάστημα μέσα σε έναν γαλαξία, το οποίο δεν καταλαμβάνεται από αστέρες και τα πλανητικά τους συστήματα. Περιέχει διαστημική σκόνη και συντρίμμια, διάφορα ιόντα, υποατομικά σωματίδια, κοσμική ακτινοβολία, καθώς και ποσότητες διαστημικών αερίων. Κάποιες περιοχές του διαστρικού διαστήματος εμφανίζουν υψηλή πυκνότητα αερίων και σκόνης, σχηματίζοντας τα νεφελώματα, όπου και δημιουργούνται νέοι αστέρες. Επίσης, μέσα στο διαστρικό διάστημα παρατηρούνται αστρικοί άνεμοι, αντίστοιχοι με τον Ηλιακό άνεμο.
Διαγαλαξιακό διάστημα
Διαγαλαξιακό διάστημα (intergalactic space) ή μεσογαλαξιακό, είναι το διάστημα ανάμεσα σε γαλαξίες. Γενικώς άδειο από διαστημική σκόνη και συντρίμμια, το διαγαλαξιακό διάστημα είναι η καλύτερη φυσική προσέγγιση του τέλειου κενού. Μερικές θεωρίες τοποθετούν τη μέση πυκνότητα του σύμπαντος ως το ισοδύναμο του ενός ατόμου υδρογόνου ανά κυβικό μέτρο. Ωστόσο, η πυκνότητα του σύμπαντος δεν είναι ομοιόμορφη, καθώς κυμαίνεται από μία σχετικά υψηλή πυκνότητα στους γαλαξίες (και εξαιρετικά υψηλές πυκνότητες σε δομές στο εσωτερικό τους, όπως πλανήτες, αστέρες και μαύρες τρύπες), έως συνθήκες τεράστιων κενών, με πυκνότητες πολύ χαμηλότερες από τον μέσο όρο του σύμπαντος. Η θερμοκρασία του διαγαλαξιακού διαστήματος υπολογίζεται σε μόλις 2,73 °Κ (−270,4 °C ή −454,8 °F).
Ειδικότερα μέσα σε μεγάλα σμήνη γαλαξιών, όπως το Σμήνος της Παρθένου, το κοντινότερο σε εμάς μεγάλο σμήνος γαλαξιών (50 έως 65 εκατομμύρια έτη φωτός μακριά), το διαγαλαξιακό διάστημα καταλαμβάνεται από ένα ιδιαίτερα αραιό υλικό μέσο, το πλάσμα, ανιχνεύσιμο από εκπομπές ακτίνων Χ. Το πλάσμα αυτό ονομάζεται διαγαλαξιακό μέσο (intergalactic medium / IGM) και αποτελείται κυρίως από ιονισμένο υδρογόνο - επομένως περιέχει ίσο αριθμό ελεύθερων πρωτονίων και ηλεκτρονίων. Η πυκνότητα του IGM θεωρείται ότι κυμαίνεται από 10 έως 100 φορές μεγαλύτερη από τη μέση πυκνότητα του σύμπαντος, δηλαδή 10 έως 100 άτομα υδρογόνου ανά κυβικό μέτρο, αλλά μπορεί να φτάσει ακόμα και τα 1.000 άτομα μέσα σε τεράστια σμήνη.
Εξωτερικοί σύνδεσμοι
* Κατηγορία:Περιβάλλοντα
Κωδικοποίηση χαρακτήρων
Μια κωδικοποίηση χαρακτήρων αποτελείται από έναν κώδικα που συσχετίζει ένα σύνολο χαρακτήρων όπως π.χ. οι χαρακτήρες που χρησιμοποιούμε σε ένα αλφάβητο με ένα διαφορετικό σύνολο π.χ. αριθμών, ή ηλεκτρικών σημάτων, προκειμένου να διευκολυνθεί η αποθήκευση ,διαχείριση κειμένου σε υπολογιστικά συστήματα καθώς και η μεταφορά κειμένου μέσω τηλεπικοινωνιακών δικτύων. Κλασικά παραδείγματα είναι ο κώδικας Μορς που κωδικοποιεί ένα σύνολο γραμμάτων του λατινικού αλφαβήτου σε μια σειρά από μικρές και μεγάλες παύλες, και ο κώδικας ASCII,που κωδικοποιεί γράμματα,αριθμούς και άλλα σύμβολα στίξης κτλ, σαν δυαδικούς αριθμούς επτά δυαδικών ψηφίων. Π.χ. το γράμμα 'Α' κωδικοποιείται από τον κώδικα ASCII στην ακολουθία 1-0-0-0-0-0-1.
Απλά σύνολα χαρακτήρων
Αρχικά το σύνολο χαρακτήρων και η κωδικοποίηση χαρακτήρων θεωρούνταν συνώνυμες έννοιες, αφού το ίδιο στάνταρντ καθόριζε και το σύνολο χαρακτήρων και το πώς θα κωδικοποιηθούν σε μια σειρά από κωδικές μονάδες ( συνήθως ένας χαρακτήρας ανά κωδική μονάδα ). Για ιστορικούς λόγους το πρότυπο MIME και συστήματα που βασίζονται σε αυτό χρησιμοποιούν τον όρο σύνολο χαρακτήρων για να αναφέρονται συνολικά στην μέθοδο κωδικοποίησης μιας ακολουθίας χαρακτήρων σε μια μια ακολουθία οχτώ μπιτ.
Μοντέρνο εννοιολογικό πλαίσιο θεμάτων κωδικοποίησης χαρακτήρων
Το Unicode και το παράλληλο πρότυπο ISO 10646 Καθολικό Σύνολο Χαρακτήρων, που μαζί αποτελούν την πιο μοντέρνα κωδικοποίηση χαρακτήρων απομακρύνθηκε από την αρχική αυτή προσέγγιση και αντίθετα διαχώρισε τις έννοιες-διαδικασίες
Αυτός ο διαχωρισμός έχει σαν σκοπό να επιτρέψει ένα καθολικό σύνολο χαρακτήρων το οποίο θα μπορεί να κωδικοποιηθεί με πολλούς τρόπους. Σε αυτό το πλαίσιο χρειαζόμαστε πιο ακριβείς έννοιες από τις "σύνολο χαρακτήρων" και "κωδικοποίηση χαρακτήρων". Οι όροι αυτοί είναι :
Αφηρημένο σύνολο χαρακτήρων
Το αφηρημένο σύνολο χαρακτήρων (α.σ.χ) είναι το σύνολο χαρακτήρων ενός συστήματος γραφής χωρίς να μας απασχολούν οι παραλλαγές στη γραφική απόδοση τους . Αυτό μπορεί να είναι κλειστό χωρίς να επιτρέπονται περαιτέρω προσθήκες χωρίς τη δημιουργία νέου στάνταρντ (όπως συμβαίνει με το ASCII και τη σειρά προτύπων ISO-8859 ), ή μπορεί να είναι ανοιχτό επιτρέποντας προσθήκες (όπως συμβαίνει με το Unicode και σε κάποιο βαθμό και με τις κωδικές σελίδες Windows c). Οι χαρακτήρες σε ένα δοσμένο α.σ.χ αντανακλούν αποφάσεις που έχουν παρθεί σχετικά με το πως θα υποδιαιρεθεί ένα δοσμένο σύστημα γραφής σε γραμμικές πληροφοριακές μονάδες. Π.χ. τα Λατινικά, Ελληνικά και τα Κυριλλικά αλφάβητα, χωρίζονται φυσικά σε γράμματα, ψηφία , διακριτικά , σημεία στίξης και μερικούς ειδικούς χαρακτήρες όπως το κενό, τα οποία μπορούν όλα να διευθετηθούν σε απλές γραμμικές ακολουθίες (αν και η επεξεργασία αυτών των ακολουθιών απαιτεί παραπάνω κανόνες που θα καθορίζουν πώς συγκεκριμένες ακολουθίες όπως π.χ. ένα γράμμα ακολουθούμενο από το διακριτικό του (π.χ. διαλυτικά) θα ερμηνευθούν) αυτό δεν είναι στην έκταση της έννοιας του α.σ.χ. Για ευκολία μερικά α.σ.χ μπορεί να περιέχουν έτοιμες συνθέσεις μερικών γραμμάτων με τα διακριτικά τους.
Μορφή κωδικοποίησης χαρακτήρων
Μια Μορφή κωδικοποίησης χαρακτήρων (ΜΚΧ) καθορίζει την μετατροπή των ακεραίων (κωδικών σημείων) ενός κωδικοποιημένου σύνολου χαρακτήρων σε ένα σύνολο ακεραίων περιορισμένου μεγέθους κωδικές τιμές που διευκολύνουν την αποθήκευση σε ένα σύστημα που αναπαριστά αριθμούς σε δυαδική μορφή χρησιμοποιώντας ένα σταθερό αριθμό από bits. Για παράδειγμα, ένα σύστημα που αποθηκεύει αριθμούς σε μονάδες 16-μπιτ, μπορεί να αναπαραστήσει απευθείας ακεραίους από το 0 μέχρι το 65536. Οπότε η ΜΚΧ καθορίζει μια απεικόνιση απλών κωδικών σημείων από ένα εύρος τιμών π.χ. 0 - 1.4 εκατομμύρια σε μια σειρά κωδικών τιμών σε ένα εύρος π.χ. 0-65536.
Στην πιο απλή περίπτωση ΜΚΧ έχουμε ένα υπολογιστικό σύστημα με μονάδες αποθήκευσης αρκετά μεγάλες για την αναπαράσταση όλων των κωδικών σημείων οπότε η ΜΚΧ απλά απεικονίζει απευθείας κάθε κωδικό σημείο σε μια κωδική τιμή. Αυτό συμβαίνει π.χ. με κωδικοποιημένα σύνολα χαρακτήρων που ταιριάζουν σε 8 μπιτς (όπως οι περισσότερες παραδοσιακές μη-CJK κωδικοποιήσεις) και επαρκεί για κωδικοποιημένα σύνολα χαρακτήρων που ταιριάζουν σε 16μπιτς. Παρ'ολα αυτά καθώς το μέγεθος των κωδικοποιημένων συνόλων χαρακτήρων αυξάνει (π.χ. η μοντέρνα εκδοχή του Unicode απαιτεί 21 μπιτς/χαρακτήρα) αυτό το απλό σχήμα γίνεται όλο και δυσκολότερο να υλοποιηθεί. Γι´αυτό και πιο πολλά συστήματα σήμερα χρησιμοποιούν την ΜΚΧ UTF-8 και την UTF-16 τα οποία απεικονίζουν κωδικά σημεία του προτύπου Unicode σε ακολουθίες byte, 16bit μεταβλητού μήκους.
Σύντομο Ιστορικό κωδικοποιήσεων χαρακτήρων
Αρχικά δημιουργήθηκαν τα κωδικοποιημένα σύνολα χαρακτήρων ASCII(1963) και EBCDIC(1964) τα οποία αφορούσαν μόνο τους χαρακτήρες των λατινικών αλφαβήτων. Οι περιορισμοί τους λοιπόν δεν άρχισαν να φανούν, και διάφοροι πρόχειροι τρόποι που αποτελούσαν παραλλαγές τους προτάθηκαν για να τους επεκτείνουν ώστε να υποστηρίζονται και άλλες γλώσσες. Η ανάγκη όμως για υποστήριξη και συμβόλων γλωσσών όπως της Ανατολικής Ασίας που περιέχουν εκατοντάδες σύμβολα απαιτούσε πλέον μια πιο συστηματική προσέγγιση για την κωδικοποιήση χαρακτήρων.
Μια τέτοια συστηματική προσπάθεια έγινε με το σύνολο κωδικοποιημένων χαρακτήρων Unicode που περιλαμβάνει πάνω από 100.000 χαρακτήρες. Κάθε ένας από αυτούς τους χαρακτήρες αντιστοιχεί μέσω μιας ένα προς ένα απεικόνισης σε έναν μοναδικό ακέραιο που ανήκει στο διάστημα από το 0 μέχρι το 10ffff δεκαεξαδικό σύστημα, δηλαδή λίγο περισσότερους από ένα εκατομμύριο αριθμούς με τους οποίους μπορούμε να κωδικοποιήσουμε δυνητικά αντίστοιχους στο πλήθος χαρακτήρες.
Επειδή η πλειονότητα των εφαρμογών χρησιμοποιεί μόνο ένα μικρό υποσύνολο από τα αλφάβητα που υποστηρίζει το Unicode σε αυτές χρησιμοποιείται κυρίως το σχήμα UTF-8 για λόγους εξοικονόμησης μνήμης.
Σπιθαμή
thumb|100px|Άνοιγμα παλάμης Η σπιθαμή είναι «ανθρωπομετρική μονάδα μήκους», που δεν ανήκει στο διεθνές σύστημα μονάδων SI, και ορίζεται ως το μήκος ανοίγματος της παλάμης ενός ενήλικα, δηλαδή περίπου 18 εκατοστά. Δεν πρέπει να συγχέεται με την παλάμη.
Παραπομπές
Σπιθαμή
Ολάργκ
Το Ολάργκ (γαλλικά και οξιτανικά: Olargues) είναι γαλλική κοινότητα στο νομό του Ερώ, στη διοικητική περιοχή της Οξιτανίας.
Οι κάτοικοί του είναι γνωστοί ως Ολαργκαί (γαλλικά: Olarguais).
Παραπομπές
Κατηγορία:Κοινότητες του Ερώ
Ενθρόνιση
Ενθρόνιση καλείται η ιδιαίτερη τελετή κατά την οποία ένας πολιτικός ή θρησκευτικός άρχοντας αναλαμβάνει επίσημα τα καθήκοντα του Θρόνου του, δηλαδή τα καθήκοντα της νέας θέσης του.
Εφαρμογές ενθρονίσεων
Όταν ένας πολιτικός ή θρησκευτικός άρχοντας αποβιώσει ή παραιτηθεί, τότε λέγεται ότι ο Θρόνος του (δηλ. η θέση του) χηρεύει. Σε αυτή την περίπτωση, η χηρεύουσα θέση πληρώνεται είτε από κληρονομικό είτε από αιρετό διάδοχο, ανάλογα με την περίσταση.
Μοναρχία
Στις κληρονομικές μοναρχίες, μετά από το θάνατο, την παραίτηση ή την απομάκρυνση ενός Βασιλέα, ενθρονίζεται ("ανεβαίνει" στο Θρόνο) ο Διάδοχος του Θρόνου ή του Στέμματος, ένα κληρονομικό αξίωμα, που λαμβάνει δικαιωματικά συνήθως το (αρσενικό ή εν γένει) πρωτότοκο τέκνο ή ο μικρότερος αδελφός ή ελλείψει αυτών ο κοντινότερος συγγενής του Βασιλέα, σύμφωνα πάντα με το βασιλικό πρωτόκολλο.
Στα χριστιανικά κράτη, ο διάδοχος ενθρονίζεται σε μια λαμπρή θρησκευτική τελετή, που λαμβάνει χώρα σε χριστιανικό ναό παρουσία πλήθους αρχιερέων, υψηλών προσκεκλημένων και λαού. Σύμφωνα με παλαιά εθιμοτυπία, κατά τη διάρκεια της τελετής ενθρόνισης, ο νέος μονάρχης ενδύεται τα βασιλικά εμβλήματα και στέφεται με το βασιλικό του Στέμμα. Γι' αυτό η φράση Στέψη του Βασιλιά χρησιμοποιείται αρκετά συχνά ως ισοδύναμη της Ενθρόνισης για πολιτικό άρχοντα.
Ενθρόνιση Αρχιερέως
Κατ' αντιστοιχία με τα βασιλικά πρότυπα, στις χριστιανικές Εκκλησίες, μετά την εκδημία, την παραίτηση ή την απομάκρυνση ενός επαρχιούχου Επισκόπου/ Μητροπολίτου/ Αρχιεπισκόπου/ Πατριάρχου από τον Θώκο του, η τοπική Εκκλησία συνέρχεται με σκοπό την ανάδειξη νέου επισκόπου, που θα αναπληρώσει το κενό της χηρεύουσας έδρας. Έως τότε, τα διοικητικά ζητήματα της "εν χηρεία" έδρας αναλαμβάνει κατόπιν διορισμού από την τοπική Ιερά Σύνοδο ο τοποτηρητής του θρόνου. Σε περίπτωση μιας απλής επισκοπής ή μητροπόλεως, χρέη τοποτηρητή αναλαμβάνει ο αρχαιότερος εκ των χειροτονημένων αρχιερέων της Ιεράς Συνόδου, των οποίων η επαρχία του συνορεύει με εκείνη, που χηρεύει ο Θρόνος. Όμως, σε περίπτωση χηρείας του Θρόνου Προκαθήμενου Αυτοκέφαλης Εκκλησίας (δηλ. του Προέδρου της τοπικής Ιεράς Συνόδου), συνήθως ορίζεται ο αρχαιότερος χειροτονημένος επαρχιούχος αρχιερέας στην Ιεραρχία της εν λόγω Ιεράς Συνόδου.
Στην Ορθόδοξη Εκκλησία, η πλήρωση ενός αρχιερατικού θρόνου μπορεί να γίνει με δύο τρόπους:
Σε κάθε περίπτωση, μετά την εκλογή και την ανάδειξη του νέου επισκόπου, ο καλούμενος πλέον Εψηφισμένος Επίσκοπος/ Μητροπολίτης/ Αρχιεπίσκοπος/ Πατριάρχης τελεί το λεγόμενο Μικρό Μήνυμα, με το οποίο αποδέχεται την εκλογή του ενώπιον της Ιεραρχίας, και εν συνεχεία τελεί το Μέγα Μήνυμα εντός του Συνοδικού Παρεκκλησίου, στο οποίο ανακοινώνεται επίσημα η εκλογή αυτού από τον Αρχιγραμματέα της Συνόδου.
Σε περίπτωση ανάδειξης αρχιμανδρίτη (ιερέα), ο νεοεκλεγείς λαμβάνει την χειροτονία εις επίσκοπον το επόμενο διάστημα. Το μυστήριο τελεί συνήθως ο Προκαθήμενος της τοπικής Εκκλησίας παρουσία αρκετών συμπαρισταμένων αρχιερέων.
Εάν αυτό απαιτείται από την κείμενη νομοθεσία (όπως συμβαίνει στην Ελλάδα), ο νέος μητροπολίτης αναγνωρίζεται και διορίζεται με Διάταγμα του κράτους και δίδει ενώπιον του Αρχηγού του κράτους και παρουσία μελών της κυβέρνησης και της Ιεράς Συνόδου την προβλεπόμενη διαβεβαίωση εκπλήρωσης των αρχιερατικών του καθηκόντων.
Κατά την εκκλησιαστική τάξη, επακολουθεί η τελετή υποδοχής και ενθρόνισης του νέου ιεράρχη στον Καθεδρικό Ναό της νέας του επισκοπής, παρουσία αρχιερέων, ιερέων, τοπικών αρχόντων και πλήθους πιστών. Από της ώρας εκείνης ο νέος ιεράρχης καθίσταται νομίμως στη νέα του Επισκοπή/ Μητρόπολη/ Αρχιεπισκοπή/ Πατριαρχείο, αναλαμβάνοντας επισήμως τα καθήκοντα του τοποτηρητή, που παύεται πλέον. Κατά την τελετή της ενθρονίσεως, ο νέος ιεράρχης φορών τον αρχιερατικό του μανδύα επιβαίνει του δεσποτικού θρόνου του ναού και εκφωνεί τον ενθρονιστήριο ή επιβατήριο λόγο του.
Οι επέτειοι της ενθρόνισης, τα ενθρονιστήρια, εορτάζονται κάθε χρόνο, όπως οι επέτειοι χειροτονίας και τα ονομαστήρια (ονομαστική εορτή) του ιεράρχου.
Ενθρόνιση Καθηγουμένου/Καθηγουμένης
Επίσης, με παρόμοια εκκλησιαστική τάξη εγκαθίστανται οι πνευματικοί και διοικητικοί προϊστάμενοι των Μονών, ο ηγούμενος/καθηγούμενος για τις ανδρώες ή η ηγουμένη/καθηγουμένη για τις γυναικείες μονές, αντίστοιχα, μετά την εκδημία ή παραίτηση του προηγουμένου (της προηγουμένης). Μετά από εκλογή μεταξύ των μελών της αδελφότητας, ο οικείος αρχιερέας προχειρίζει το νέο ηγούμενο (τη νέα ηγουμένη) της Μονής και έπειτα ακολουθεί η κατά το τυπικό ενθρόνιση αυτού/αυτής στον ηγουμενικό θρόνο του καθολικού της Μονής, αναλαμβάνοντας επισήμως τα μοναστικά καθήκοντά του/της. Διακριτικά του ηγουμένου (της ηγουμένης) είναι ο εγκόλπιος σταυρός, ο μανδύας και η ράβδος, που λαμβάνουν κατά την χειροθεσία τους.
Εκθρόνιση
Εκθρόνιση είναι η διαδικασία απομάκρυνσης ενός άρχοντα από την εξουσία και η απαλλαγή των καθηκόντων του. Αλλιώς, λέγεται ότι αυτός ο άρχοντας κηρύχθηκε έκπτωτος (π.χ. έκπτωτος μονάρχης).
Εξωτερικοί σύνδεσμοι
Κατηγορία:Μητροπολίτες Κατηγορία:Μοναστήρια Κατηγορία:Μοναρχία
Ισπανικός Στρατός Ξηράς
Ο Ισπανικός Στρατός Ξηράς (ισπανικά: Ejercito de Tierra) είναι οι δυνάμεις ξηράς των Ισπανικών Ενόπλων Δυνάμεων, οι οποίες έχουν καθήκοντα στρατιωτικών επιχειρήσεων στην ξηρά. Ο Ισπανικός Στρατός Ξηράς είναι ένας από τους αρχαιότερους στρατούς του κόσμου, καθώς χρονολογείται στα τέλη του 15ου αιώνα.
Εξωτερικοί σύνδεσμοι
Ξηρας Κατηγορία:Στρατός Ξηράς
Κάρολος Ιωάννης του Λίχτενσταϊν
Ο Κάρολος-Ιωάννης, γερμ. Karl Johann (14 Ιουνίου 1803 - 12 Οκτωβρίου 1871) από τον Οίκο του Λίχτενσταϊν ήταν νεότερος αδελφός του Άλοϋς Β΄ πρίγκιπα του Λίχτενσταϊν.
Βιογραφία
Ήταν ο τρίτος γιος του ιωάννη Α΄ πρίγκιπα του Λίχτενσταϊν και της Ιωσηφίνας, κόρης του Ιωακείμ-Έγκον λαντγκράβου του Φύρστενμπερκ-Βάιτρα.
Γεννήθηκε στη Βιέννη και απεβίωσε στο Μπατ Ισλ της Αυστρίας σε ηλικία 68 ετών.
Οικογένεια
Νυμφεύτηκε το 1832 με τη χήρα Ροζαλή ντ' Χέμρικοουρτ κόμισσα του Γκρύννε (1805-1841) και είχε τέκνα:
Πηγές
Κατηγορία:Οίκος του Λίχτενσταϊν
Σμήναρχος
Ο Σμήναρχος (Σμχος) είναι ανώτερος Αξιωματικός (OF-5) της Ελληνικής Πολεμικής Αεροπορίας, ανώτερος του Αντισμήναρχου και κατώτερος του Ταξίαρχου. Οι αντίστοιχοι βαθμοί στον Ελληνικό Στρατό Ξηράς είναι ο Συνταγματάρχης και στο Ελληνικό Πολεμικό Ναυτικό - Λιμενικό Σώμα ο Πλοίαρχος.
Τον βαθμό αυτό φέρουν, συνήθως, ο Διοικητής της Σχολής Τεχνικών Υπαξιωματικών Αεροπορίας (ΣΤΥΑ), ο Διοικητής της Σχολής Ιπτάμενων Ραδιοναυτίλων (ΣΙΡ) και ο Διοικητής της Σχολής Υπαξιωματικών Διοικητικών Αεροπορίας (ΣΥΔ). Σύμφωνα με τον ισχύοντα κανονισμό στις Ελληνικές Ένοπλες Δυνάμεις, είναι ο υψηλότερος βαθμός που μπορούν να λάβουν οι πτυχιούχοι Αξιωματικοί που είχαν ξεκινήσει την καριέρα τους ως Υπαξιωματικοί.
Ετυμολογία
Η λέξη Σμήναρχος προέρχεται από το σμήνος + άρχω (διοικώ).
Διοίκηση Σμηναρχίας
Κατά κανόνα, Σμήναρχος είναι ο Διοικητής της Σμηναρχίας, γεγονός που υποδηλώνεται και από τη σύνθεση της λέξης.
Εξωτερικοί σύνδεσμοι
Κατηγορία:Στρατιωτικοί βαθμοί
Πάτρικ Σουέιζι
Ο Πάτρικ Σουέιζι (Patrick Wayne Swayze), (18 Αυγούστου 1952 - 14 Σεπτεμβρίου 2009) ήταν Αμερικανός ηθοποιός, χορευτής, τραγουδιστής και στιχουργός. Ήταν περισσότερο γνωστός για τους ρόλους του ως σκληρός τύπος, για τους πρωταγωνιστικούς του ρόλους στις ρομαντικές επιτυχίες Ντέρτι Ντάνσινγκ (Dirty Dancing, 1987) και Αόρατος Εραστής (Ghost, 1990) και ως Όρι Μέιν στην τηλεοπτική μίνι σειρά North and South. Το περιοδικό People τον ονόμασε ως "Τον Πιο Σέξι Άνδρα" το 1991. Η καριέρα του στην τηλεόραση και τον κινηματογράφο μετρά 30 χρόνια.
Διαγνώστηκε με πανκρεατικό καρκίνο τον Ιανουάριο 2008 και ο Σουέιζι είπε στη Μπάρμπαρα Γουόλτερς ένα χρόνο μετά ότι "του έδινε να καταλάβει". Ωστόσο, απεβίωσε από την ασθένεια στις 14 Σεπτεμβρίου 2009. Ο τελευταίος του ρόλος ήταν στην τηλεοπτική σειρά The Beast, που έκανε πρεμιέρα στις 15 Ιανουαρίου 2009. Λόγω της κακής κατάστασης της υγείας του δεν μπορούσε να προμοτάρει τη σειρά. Στις 15 Ιουνίου 2009, το Entertainment Tonight ανακοίνωσε την ακύρωση της σειράς.
Εξωτερικοί σύνδεσμοι
Κατηγορία:Αμερικανοί χορευτές Κατηγορία:Αμερικανοί άνδρες ηθοποιοί κινηματογράφου Κατηγορία:Αμερικανοί άνδρες ηθοποιοί τηλεόρασης Κατηγορία:Αμερικανοί άνδρες ηθοποιοί φωνής
NGC 3319
Ο NGC 3319 είναι ραβδωτός σπειροειδής γαλαξίας στον αστερισμό Μεγάλη Άρκτο. Ανακαλύφθηκε από τον αστρονόμο Ουίλιαμ Χέρσελ (William Herschel) στις 3 Φεβρουαρίου 1788. Διαθέτει μεγάλες ποσότητες αερίων ενώ από την άλλη δεν έχει γαλαξιακό εξόγκωμα. Είναι σχετικά απομονωμένος. Ανήκει σε μικρή ομάδα γαλαξιών που περιλαμβάνει επίσης τους NGC 3104, NGC 3184 και NGC 3198. Ο εγγύτερος εξ αυτών είναι πιθανότατα ο NGC 3198 που απέχει 4,2 εκατομμύρια έτη φωτός.
Ο NGC 3319 είναι γαλαξίας Σίφερτ με ενεργό γαλαξιακό πυρήνα. Επίσης ενδέχεται να υπάρχει μελανή οπή ενδιάμεσης μάζας.
Εξωτερικοί σύνδεσμοι
Κατηγορία:Ραβδωτοί σπειροειδείς γαλαξίες Κατηγορία:Μεγάλη Άρκτος 3319 05789 31671
1419
Η τρέχουσα σελίδα αφορά το έτος 1419 κατά το Γρηγοριανό ημερολόγιο
Θάνατοι
Κατηγορία:Έτη
Αρατασέν
Το Αρατασέν (αρμενικά: Առատաշեն, έως το 1978 γνωστό ως Ζεϊβά Χαγί ) είναι αγροτική κοινότητα του μαρζ του Αρμαβίρ, στην Αρμενία. Το 2009, αριθμούσε 3,010 κατοίκους.